Fryco Bojt

Fryco Bojt, nim. Friedrich Boit (roź. 13. oktobra 1826, wum. 26. oktobra 1892 w Žylowje) jo był dolnoserbski wucabnik, publicist a konserwatiwny procowaŕ. Wón jo był sobuźěłaśeŕ Kita Šwjele a jo mu pomogał redigěrowaś Bramborski Serbski Casnik. 

Wón jo był syn bura. Jo zakóńcył wucabnikojski seminar w Nowej Cali. W lětach 1846-1850 jo źěłał ako pomocny wucabnik, pón 1850-1892 ako wucabnik we Žylowje. Fryco Bojt jo awtor romantiskego wulicowanja Marja z Drjenowa (prědny śišć 1866), kótarež górnoserbski literarny historikaŕ Korla Awgust Jenč jo zlicył k nejlepšym wupłodam dolnoserbskego pismojstwaChrestomatija dolnoserbskego pismowstwa wot zachopjeńka až na cas kněstwa fašizma w Němskej, Budyšyn 1982, b. 163.

Publikacije
1866: Marja z Drjenowa (wulicowanje)
1867: Schreiblesefibel für deutsch-wendische Schulen, Chóśebuz

 Nožki 

 Literatura 

 Fryco Bojt, [w:] Frido Mětšk: Chrestomatija dolnoserbskego pismowstwa wot zachopjeńka až na cas kněstwa fašizma w Němskej, Budyšyn 1982, b. 162-163.

Kategorija:Roź. 1826
Kategorija:Wum. 1892
Kategorija:Wósoba (Dolna Łužyca)
Kategorija:Serb
Kategorija:Wucabnik
Kategorija:Muž